ข่าวสั้น
ไทยซิวแชมป์โลกเวคบอร์ด
29 ต.ค. 2565

ไทยซิวแชมป์โลกเวคบอร์ด
แดเนียล แกรนท์ ลูกครึ่งไทย-อังกฤษ วัย 17 ปี คว้าแชมป์โลกเวคบอร์ด ประเภทโปรเมน หลังซิวชัยสนามสุดท้าย “สิงห์ WWA เวคปาร์ค เวิลด์ ซีรี่ส์ 2014” ที่บึงไทยเวคพาร์ค จ.ปทุมธานี เมื่อวันที่ 14 ธ.ค. เอาชนะ ทอม ฟูเช อดีตแชมป์โลกหลายสมัยจากสหรัฐ พร้อมพ่วงแชมป์รุ่นโปรเวคสเกต และเมนโปรฟีเจอร์ในสนามนี้อีก 2 รางวัล
ยู-22 อุ่นแข้งพ่ายญี่ปุ่น
ทัพนักเตะทีมชาติไทยชุดเยาวชน 22 ปี ภายใต้การคุมทีมของ โชคทวี พรหมรัตน์ พ่ายญี่ปุ่นชุดยู-21 0-2 ในแมตช์อุ่นเครื่อง ที่สนามราชมังคลากีฬาสถาน เมื่อวันที่ 14 ธ.ค. โดยชุดนี้อยู่ระหว่างเตรียมทีมสู้ศึก เอเอฟเอฟ ยู-23 แชมเปีี้ยนชิพ 2016 รอบคัดเลือก วันที่ 23-31 มี.ค.
ปาเกียวรับคำท้าฟลอยด์
แมนนี ปาเกียว ยอดกำปั้นฟิลิปปินส์ รับคำท้า ฟลอยด์ เมย์เวเธอร์ จูเนียร์ แชมป์โลกไร้พ่ายชาวอเมริกัน ขึ้นสังเวียนไฟต์ในฝัน วันที่ 2 พ.ค.ปีหน้า ทันควัน โดยยันจะพยายามทำทุกวิถีทางเพื่อให้ไฟต์ที่น่าตื่นเต้นนี้เกิดขึ้นให้ได้ ส่วน อาเมียร์ ข่าน นักชกชาวอังกฤษ ชนะคะแนนเอกฉันท์ เดวอน อเล็กซานเดอร์ ชาวอเมริกัน ป้องกันแชมป์รุ่นเวลเตอร์เวตของสภามวยโลก (WBC) ที่สหรัฐ เมื่อวันที่ 14 ธ.ค. 
แซมพราสชูเฟดเอ็กซ์ยังเจ๋ง
พีท แซมพราส ตำนานนักหวดชาวอเมริกัน ยืนยันว่า โรเจอร์ เฟเดอเรอร์ ยังเป็นสุดยอดนักหวดในเอทีพีทัวร์ และยังไม่เห็นว่าเข้าสู่ขาลงแต่อย่างใด และตอนนี้ก็เข้าใกล้การทวงมือ 1 โลกกลับมาอีกครั้ง ซึ่งในฐานะนักเทนนิสคนหนึ่ง เป็นเรื่องน่ายินดีมากที่ได้ดูนักหวดสวิสเล่น
แลมพ์ปลื้มทาบสถิติอองรี
แฟรงก์ แลมพาร์ด มิดฟิลด์แมนเชสเตอร์ ซิตี้ เป็นปลื้มหลังทาบสถิติยิงประตูสูงสุดในพรีเมียร์ลีก เป็นอันดับ 4 เท่ากับ เธียร์รี อองรี ตำนานแข้งอาร์เซนอล 175 ประตู รองจาก อลัน เชียเรอร์, แอนดี โคล และเวย์น รูนีย์